Minerva Cuevas Γεφυρώνοντας τα σύνορα
Ο όρος «πολιτικός ακτιβιστής» είναι προβληματικός.
Θεωρώ ότι αποτελεί πρόκληση
το να αλλάξουμε τη χρήση του όρου «ακτιβισμός»
διότι κάθε άνθρωπος μπορεί να αυτενεργεί και να αντιδρά στις προκλήσεις της ζωής
και άρα να συνιστά έναν γενεσιουργό πυρήνα πολιτικής δράσης.
[Ανταποκρίτρια] «Στα σύνορα ΗΠΑ-Μεξικού...»
«...ένας φράχτης διαχωρίζει δύο κόσμους».
«Ένδεια στον Νότο».
«Πλούτος στον Βορρά».
[Cuevas] Σε γενικές γραμμές, το έργο μου ταυτίζεται με την έρευνα που διεξάγω.
Σχεδίασα ένα εγχείρημα με θέμα τα σύνορα Μεξικού και ΗΠΑ.
Η κεντρική ιδέα:
Εφόσον υπάρχουν σύνορα, μπορεί να υπάρξουν και γέφυρες.
Δεν είχα βρεθεί ποτέ στην περιοχή του Rio Bravo.
Έμαθα ότι τα ιστορικά σύνορα συμπίπτουν με το βαθύτερο σημείο του ποταμού.
Όμως τελικώς ανακάλυψα ένα σημείο που αποτελεί ένα είδος φυσικής γέφυρας.
Αποφάσισα να χρησιμοποιήσω τους βράχους στο συγκεκριμένο σημείο του ποταμού
για να περάσω από τις ΗΠΑ στο Μεξικό και αντίστροφα.
Σημάδεψα τους βράχους με ασβέστη
για να σημειώσω τη γραμμή της διάβασής μου.
Δημιουργήθηκε μια διακεκομμένη γραμμή κατά πλάτος του Rio Bravo.
Στην εγκατάστασή μου υπήρχαν αναφορές στην πεζοπορία,
όπως μπαστούνια
και βιβλία με θέμα την έρημο της Chihuahua.
Η πεζή διάβαση συνόρων από τον Νότο στον Βορρά αποτελεί ισχυρή πολιτική πράξη.
[Παρουσιάστρια] «Το τείχος του Προέδρου Trump
κατά μήκος των συνόρων ΗΠΑ-Μεξικού
προβλέπεται ότι θα κοστίσει σχεδόν 22 δισ. δολλάρια.
Όπως ανέφερε αρχικά το Reuters
η κατασκευή του τείχους θα διαρκέσει περίπου τριάμισι χρόνια».
[Cuevas] Πληροφορούμαστε από τα μέσα για το θέμα των συνόρων.
Το εξαγγελθέν τείχος συνδέεται με όρια ή ελέγχους.
Η βία αποτελεί μία ιδιαίτερα σημαντική παράμετρο
της έννοιας των συνόρων.
Κατά μήκος του ποταμού γίνονται κάποιες περιπολίες
αλλά ποτέ δεν υπήρχαν πινακίδες σήμανσης.
Η περιοχή ήταν πάντα ελεύθερη από φράχτες ή τείχη.
Το να μην ερχόμαστε σε επαφή με μαζικά διαμεσολαβούμενες μορφές βίας
αποτελεί το πρώτο βήμα προς την απελευθέρωσή μας.
Συνειδητοποιεί κανείς ότι η ίδια η έρημος είναι η μόνη απειλητική δύναμη.
Πρόσφατα προσκλήθηκα να συμμετάσχω σε ομιλίες
που αφορούν την κλιματική αλλαγή,
την αστική ανάπτυξη
και την έννοια του «καλλιτέχνη-ακτιβιστή».
Προσδοκούμε μια ενέργεια που θα επιφέρει επαναστατικές αλλαγές.
Βιβλία και ατομικά πρότζεκτ είναι σημαντικά
όμως δεν μπορούν να δώσουν λύσεις.
Όλοι παίζουμε ρόλο στην εξέλιξη των προβλημάτων ή της κρίσης παγκοσμίως.
Άρα θα πρέπει να αντιδράσουμε μαζικά ώστε να αναστρέψουμε την κατάσταση.
[Συνθήματα πλήθους] «Όχι απαγόρευση, όχι τείχος!».
[Cuevas] Ο εθνικισμός σήμερα συνδέεται με τη βία κατά του Άλλου
και με την έμφαση στην ετερότητα των κοινοτήτων.
Όμως αυτό που είναι σήμερα αναγκαίο είναι οι δυνάμεις συνοχής.
Το τείχος δεν μπορεί να σταματήσει τη μετανάστευση.
Το τείχος απλώς ενισχύει ένα αρχετυπικό συλλογικό φαντασιακό
που συνδέει τα σύνορα με τη βία.
Στην ουσία το τείχος θα εντείνει τη διακίνηση ανθρώπων.
Φαίνεται να κλιμακώνονται οι αντιδράσεις
και να υπάρχει αναστοχασμός της έννοιας της ανθρωπιάς
και όλων όσων προσδοκούμε όχι μόνον από την πολιτική
αλλά και από την ίδια μας τη ζωή σε καθημερινή βάση.
Πώς θέλουμε να βιώνουμε την πραγματικότητά μας;